ইচ্ছেশক্তির উপর ভর করে UPSC জয় মানবেন্দ্র-র

ওয়েব ডেস্ক : ইচ্ছেশক্তির উপর ভর করে বহু কঠিন সমস্যাকে দূর করা সম্ভব। তেমনটাই করে দেখালেন উত্তরপ্রদেশের (Uttarpradesh) মানবেন্দ্র সিং (Manabendra Singh)। ছোট থেকে তিনি বিশেষভাবে সক্ষম। সেরিব্রাল পালসিতে আক্রান্ত তিনি। কিন্তু তা হলে কী ববে, ইচ্ছেশক্তিই যে ছিল তাঁর কাছে বড় শক্তি। তার উপরেই ভর করে ইউপিএসসি–আইইএস (UPSC) পরীক্ষায় ভালো র‍্যাঙ্কিং করলেন মানবেন্দ্র। তাঁর অল ইন্ডিয়া র‍্যাঙ্কিং হল ১১২ (All India Ranking)।

জানা গিয়েছে, ছোট থেকেই শারীরিক সীবদ্ধতার সঙ্গে লড়াই করে যেতে হয়েছে মানবেন্দ্রকে (Manabendra Singh)। তাঁর এই কঠিন লড়াইয়ে পাশে ছিলেন মা রেনু সিং। কারণ, মানবেন্দ্রের বাবা মনোজ কুমারের অকাল প্রয়াণের পরে, তাঁদের উপর আর্থিক ও মানসিক চাপ নেমে এসেছিল। কিন্তু সেই কঠিন পরিস্থিতেও নিজের ছেলেকে নিয়ে লড়ে গিয়েছেন তিনি। রেনু সিং জানান, ছেলে একসময় পেনসিলও ধরতে পারতো না। কিন্তু দিনের পর দিন ধীরে ধীরে মানবেন্দ্রকে লেখার অভ্যাস করান তিনি।

আরও খবর : থাইল্যান্ডে বিষ্ণুমূর্তি গুঁড়িয়ে দেওয়া নিয়ে কড়া বিবৃতি দিল ভারত সরকার

এর পর বুলন্দশহরের খালসা পাবলিক স্কুল থেকে দশম এবং মডার্ন পাবলিক স্কুল থেকে দ্বাদশ শ্রেণি পাশ করেন মানবেন্দ্র। তবে দ্বাদশ শ্রেনীতে পড়াশোনা করার পাশাপাশি প্রস্তুতি নিচ্ছিলেন জেইই অ্যাডভান্সডেরও। তাতেও তিনি সর্বভারতীয় ৬৩তম স্থান পান। ইঞ্জিনিয়ারিং শেষ হওয়ার পর ইউপিএসসি–আইইএস (UPSC) -এর জন্য প্রস্তুতি নেওয়া শুরু করেন তিনি।

শেষে সাফল্য পেলেন তিনি। ছেলের অল ইন্ডিয়া র‍্যাঙ্কিং ১১২ হওয়ায় অবাক হন রেনু সিংও। অন্যদিকে এ নিয়ে মানবেন্দ্র জানিয়েছেন, “শারীরিক প্রতিবন্ধকতাই সাফল্যের পথে বাধা হতে পারে না”। ফলে এক্ষেত্রে একটা কথা বলা যেতে পারে। সেটি হল, কোনও বিষয় নিয়ে কোনও মানুষের গভীর ইচ্ছেশক্তি থাকে তাহলে কঠোর পরিশ্রমের মাধ্যমে তা পাওয়া যেতে পারে। মানবেন্দ্র সিং হলেন এর জ্বলন্ত উদাহরণ।